b'\n_START_ARTICLE_\nKatarina Podnar\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdivi v \xc5\xa0kofji Loki, tu je tudi obiskovala gimnazijo. Nekaj let je delala kot samostojna podjetnica, kasneje kot samostojna novinarka. Diplomirala je na GEA College - Visoka \xc5\xa1ola za podjetni\xc5\xa1tvo v Piranu, letos zaklju\xc4\x8duje magistrski \xc5\xa1tudij Zakonski in dru\xc5\xbeinski \xc5\xa1tudiji na Teolo\xc5\xa1ki fakulteti v Ljubljani._NEWLINE_Kot novinarka je redno sodelovala z Gorenjskim glasom,  Dnevnikom (Moje zdravje), revijo Hi\xc5\xa1ni zdravnik, \xc5\xbdurnalom, Nedeljskim Dnevnikom. \xc4\x8clanki (intervjuji) so predvsem zdravstvene in podjetni\xc5\xa1ke narave._NEWLINE_Pesmi je za\xc4\x8dela pisati \xc5\xbee v gimnaziji, kjer jih je objavljala v gimnazijskem glasilu Vizije. Kasneje je objavljala predvsem v zbornikih in serijskih publikacijah (npr. Sejalec, glasilo ZKO \xc5\xa0kofja Loka)._NEWLINE_Sodelovala je tudi v dru\xc5\xa1tvu Center za molitev (CZM), kjer je sre\xc4\x8danja dopolnjevala s petjem in igranjem na kitaro (gl. Zun. pov.). Ve\xc4\x8d njenih pesmi je objavljenih tudi v pesmarici Slavimo te Jezus Kristus na\xc5\xa1 Gospod (2006).'